b'\n_START_ARTICLE_\nMirjana Ivanu\xc5\xa1a Bezjak\n_START_SECTION_\n\xc5\xbdivljenjepis\n_START_PARAGRAPH_\nPo kon\xc4\x8dani Drugi gimnaziji Maribor je leta 1979 nadaljevala \xc5\xa1tudij na Ekonomsko-poslovni fakulteti v Mariboru. Pridobila si je izobrazbo univ. dipl. ekonomist, smer poslovna informatika. Leta 1999 je kon\xc4\x8dala tudi podiplomski magistrski \xc5\xa1tudij managementa in organizacije. _NEWLINE_Imenovana je predavateljica predmeta Osnove mened\xc5\xbementa ter Poslovno komuniciranje in vodenje na vi\xc5\xa1ji strokovni \xc5\xa1oli Academia Maribor. _NEWLINE_Na Fakulteti za komercialne in poslovne vede Celje je vi\xc5\xa1ja predavateljica predmeta Osnove poslovodenja in Upravljanje s kadri ter Razvoj kariere in Kadri v turisti\xc4\x8dni dejavnosti. _NEWLINE_Na visoko\xc5\xa1olskem zavodu Alma Mater Europaea, Evropski center Maribor je vi\xc5\xa1ja predavateljica za predmeta Psihologija vodenja in Karierni razvoj ter Podjetni\xc5\xa1tvo. _NEWLINE_Svoje strokovno delo opravlja kot poklicna, kadrovska ter podjetni\xc5\xa1ka svetovalka. _NEWLINE_Od leta 2000 je predsednica in vodi Dru\xc5\xa1tvo kadrovskih delavcev Maribora, Lenarta in Slovenske Bistrice. _NEWLINE_Imenovana je od leta 2004 sodna izvedenka za ekonomijo-kadrovsko funkcijo in ekonomijo-podjetni\xc5\xa1tvo. _NEWLINE_Od maja 2012 je \xc4\x8dlanica Regijskega sveta poslovnih \xc5\xbeensk in podjetnic pri \xc5\xa0tajerski gospodarski zbornici. _NEWLINE_Od leta 2009 je tudi poslovna svetovalka in predavateljica na podro\xc4\x8dju turizma. Imenovana je avtorica ve\xc4\x8d kot 50 inovativnih predlogov v Banki turisti\xc4\x8dnih prilo\xc5\xbenosti Slovenije. Na osnovi knjige Prisr\xc4\x8dno doborodo\xc5\xa1li izvaja delavnice o gostoljubnosti in prisr\xc4\x8dnosti v turizmu in storitvenih dejavnostih. _NEWLINE_Je avtorica \xc5\xa1tirih knjig s podro\xc4\x8dja zaposlovanja in podjetni\xc5\xa1tva ter turizma. Sodeluje z mednarodnim spletnim portalom za kadrovske strokovnjake - HR Insights, kjer objavlja strokovne \xc4\x8dlanke. V reviji Denar objavlja strokovne \xc4\x8dlanke s podro\xc4\x8dja vodenja in poslovanja ter \xc4\x8dlove\xc5\xa1kih virov. _NEWLINE_Njena Cobiss bibliografija obsega ve\xc4\x8d kot 560 enot. Pod njenim mentorstvom je diplomiralo ve\xc4\x8d kot 100 \xc5\xa1tudentov na vi\xc5\xa1ji strokovni ter ve\xc4\x8d kot 100 \xc5\xa1tudentov na visoki strokovni \xc5\xa1oli. _NEWLINE_Imenovana je bila leta 2012 mentorica v projektu Slu\xc5\xbebe me ne i\xc5\xa1\xc4\x8de - Zavod Nefiks Ljubljana._NEWLINE_Od marca 2013 je mentorica v projektu Mentorstvo - zavod Ypsilon Ljubljana ter mentorica v projektu MEKS- mladi eksperti Slovenske kadrovske zveze._NEWLINE_I_NEWLINE_Imenovana je strokovna sodelavka podjetja Life learning Academia Dom\xc5\xbeale, ki podeljuje znak U\xc4\x8de\xc4\x8da se organizacija._NEWLINE_Od maja 2014 je \xc4\x8dlanica Regijskega sveta malih hotelirjev pri \xc5\xa0tajerski gospodarski zbornici._NEWLINE_Aprila 2015 je s strani Slovenske kadrovske zveze prejela srebrno plaketo za dolgoletno uspe\xc5\xa1no razvojno in strokovno delo na kadrovskem podro\xc4\x8dju in dolgoletno vodenje Dru\xc5\xa1tva kadrovskih delavcev Maribora, Lenarta in Slovenske Bistrice._NEWLINE_Od leta 2015 je \xc4\x8dlanica Slovenskega zdru\xc5\xbeenja socialne ekonomije Slovenije._NEWLINE_Od leta 2017 se ukvarja s podro\xc4\x8djem blockchain tehnologij in kriptovalut ter je vodja svetovalno u\xc4\x8dnega centra Kriptosvet v podjetju Add Mining d.o.o. Maribor._NEWLINE_Od leta 2017 pi\xc5\xa1e \xc4\x8dlanke za spletni portal www.vfokusu.com._NEWLINE_Na Fakulteti za komercialne in poslovne vede Celje bo v \xc5\xa1tudijskem letu 2018/2019 nosilka predmeta Uporaba blockchain tehnologije in kriptovalu.'